b"\n_START_ARTICLE_\nConill holand\xc3\xa8s\n_START_PARAGRAPH_\nEl conill holand\xc3\xa8s \xc3\xa9s una ra\xc3\xa7a de conill dom\xc3\xa8stic molt antiga. Fou seleccionat a Anglaterra a partir de conills provinents dels Pa\xc3\xafsos Baixos per a abastir el mercat angl\xc3\xa8s de carn de conill._NEWLINE_Aquesta ra\xc3\xa7a de conill presenta la particularitat de tenir un pelatge bigarrat. Aquest patr\xc3\xb3 particular, amb un color que \xc3\xa9s molt variable a conseq\xc3\xbc\xc3\xa8ncia del treball dels criadors per a introduir-hi nous tons, garant\xc3\xad l'\xc3\xa8xit de la ra\xc3\xa7a com a animal de companyia. Forma part de les races m\xc3\xa9s populars al m\xc3\xb3n en aquest sentit.\n_START_SECTION_\nHist\xc3\xb2ria\n_START_PARAGRAPH_\nAquesta ra\xc3\xa7a ja fou descrita per Charles Cornevin el 1897, quan es trobava a B\xc3\xa8lgica, als Pa\xc3\xafsos Baixos i Anglaterra. per\xc3\xb2 sembla que el seu origen \xc3\xa9s holand\xc3\xa8s. Descendeix dels conills bigarrats de Brabant. Sorg\xc3\xad de conills holandesos que a la d\xc3\xa8cada del 1830 abastaven el mercat de la carn de conill a Anglaterra de manera setmanal. Alguns criadors anglesos decidiren aleshores seleccionar aquest conill per tal de fixar-ne el patr\xc3\xb3 de coloraci\xc3\xb3. Aix\xc3\xad doncs, aquests esfor\xc3\xa7os de selecci\xc3\xb3 desembocaren en una disminuci\xc3\xb3 de la talla i taques de color sim\xc3\xa8triques._NEWLINE_El conill holand\xc3\xa8s esdevingu\xc3\xa9 un conill de decoraci\xc3\xb3 i es desenvolup\xc3\xa0 com a tal a nombrosos pa\xc3\xafsos, particularment als Estats Units."